《登楼野望》
宋代·赵汝燧

云藏日影微吞吐，道是晴来又似阴。秋色涵空醒醉眼，雁声到似引归心。

暴流决岸危桥断，古木堆烟远寺深。自料短才无用处，任缘不复觅知音。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。